Source: http://www.finlex.fi/fi/laki/alkup/1988/19880546
Timestamp: 2019-11-21 21:03:53+00:00

Document:
Asetus ammattioppilaitoksista annetun asetuksen… 546/1988 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1988 › 546/1988
546/1988
muutetaan ammattioppilaitoksista 30 päivänä huhtikuuta 1987 annetun asetuksen (491/87) 25§:n 1 momentti, 52§ ja 58§:n 5 momentti sekä
lisätään 35§:ään uusi 5 momentti, jolloin nykyinen 5, 6 ja 7 momentti siirtyvät 6, 7 ja 8 momentiksi, 36§:ään uusi 5 ja 6 momentti, 42§:ään uusi 3 momentti ja asetukseen uusi 53 a§ seuraavasti:
Opiskelijat valitaan aikaisemmissa opinnoissa menestymisen, koulutusmotivaation, koulutustarpeen ja työkokemuksen sekä muiden niihin verrattavien taikka yhteiskunnan koulutustarpeeseen liittyvien seikkojen perusteella sen mukaan kuin valtioneuvosto tarvittaessa tarkemmin määrää. Ammattikasvatushallitus päättää opiskelijoiden valintajärjestyksen perusteista sekä mahdollisten pääsy- ja soveltuvuuskokeiden järjestämisestä.
Taide- ja ympäristökasvatusta on kelpoinen opettamaan myös henkilö, joka täyttää 2 momentin 1, 2 tai 3 kohdassa tarkoitetut lehtorin kelpoisuusvaatimukset ja joka lisäksi on suorittanut opetusministeriön määräämät lisäopinnot.
Valtion oppilaitoksen rehtorille myöntää virkavapautta johtokunta. Yli vuoden kestävän harkinnanvaraisen virkavapauden myöntää rehtorille kuitenkin lääninhallitus. Apulaisrehtorille, aikuiskoulutusosaston johtajalle sekä lehtorille myöntää virkavapautta rehtori. Yli kolme kuukautta kestävän harkinnanvaraisen virkavapauden myöntää kuitenkin apulaisrehtorille, aikuiskoulutusosaston johtajalle ja lehtorille johtokunta.
Valtion oppilaitoksessa viransijaisen ottaa se, joka myöntää virasta virkavapautta. Apulaisrehtorin, aikuiskoulutusosaston johtajan ja lehtorin viransijaisen yli kolmeksi kuukaudeksi ottaa kuitenkin johtokunta.
Lääninhallituksen päätökseen ei saa valittamalla hakea muutosta, jos päätös koskee 22§:ssä tai 25§:n 3 momentissa taikka 28§:n 3 momentissa tarkoitettua asiaa.
Valtion virkamieslain (755/86) 8§:ssä tarkoitetusta viran siirtämisestä valtion ammattioppilaitoksesta toiseen päättää ammattikasvatushallitus.
Lehtorin (tietotekniikka) virkaan tai toimeen on kelpoinen myös lehtori (ammatilliset aineet) ja lehtori (matematiikka, fysiikka, kemia), joka on suorittanut vuoden 1995 loppuun mennessä tietotekniikassa opetusministeriön määräämät lisäopinnot.
25 §35 § 36 § 42 § 52 §53 a §58 §

References: §35
 § 36
 § 42
 § 52
 §53
 §58